open-index/open-wikipedia-markdown huggingface dataset:
Armorica (andre betydninger)

**Armorica** har flere betydninger:

*Armorica, romersk og middelaldersk provins i nordvestre Frankrike (Bretagne).
*Armorica (geologi), tidligere kontinent som eksisterte i eonet fanerozoikum.
Luiza Złotkowska

**Luiza Złotkowska** (født 25. mai 1986 i Warszawa), er en polsk skøyteløper som representerte hjemlandet i Vinter-OL 2010 i Vancouver hvor hun var med å ta bronse i lagtempo-øvelsen sammen med Katarzyna Bachleda-Curuś og Katarzyna Woźniak.
Dette var Polens 3. medalje i OL i hurtigløp på skøyter gjennom alle tider og den første på 50 år da begge de 2 andre ble vunnet under vinter-OL i 1960 i Squaw Valley på 1500m damer av Elwira Seroczyńska som tok sølv og Helena Pilejczyk som tok bronse.

## Karriere
På Tor Pilica i Tomaszów Mazowiecki innehar hun for tiden banerekorden på mini firkant for damer som hun satte i november 2005. Hun har flere ganger forbedret banerekorder på Tor Pilica (6 ganger),  Tor Cos i Zakopane (4 ganger) og Tor Blonie i Sanok (1 gang), alle i Polen.

Złotkowska debuterte i verdenscupen for senior i november 2004 i Berlin på 1500m og 3000m begge ganger i b-gruppa i verdenscup nr 2 for sesongen. 

Hun ble etter OL i Vancouver 2010 tildelt Ordenen Ridderkors av Polonia Restituta for fremragende prestasjoner i idrett og aktiviteter for å fremme og spre ideen om OL.

### Personlige rekorder

## Meritter
### Nasjonale rekorder <small></small>

### Internasjonale mesterskap

Olympiske leker (Vinter) deltatt i ett OL (ved 3 konkurranser)
:* Vancouver 2010 på 1500m, 3000m og Lagtempo.
::* beste resultat 3.-plass på lagtempo og individuelt 24.-plass på 3000m i Vancouver 2010

Allround-VM på skøyter (deltatt 1 gang)
:* Calgary 2011.
::* beste resultat 19.-plass sammenlagt i Calgary 2011.

Enkeltdistanse-VM på skøyter deltatt i 4 VM (ved 8 konkurranser)
:* Salt Lake City 2007 på lagtempo, Nagano 2008 på lagtempo, Richmond 2009 på 1500m og Lagtempo og i Inzell 2011 på 1500m, 3000m, 5000m og Lagtempo.
::* beste resultat 6.-plass på lagtempo i Nagano 2008 og individuelt 12.-plass 5000m i Inzell 2011.

EM på skøyter 
:* Hamar 2006, Collalbo 2007, Heerenveen 2009, Hamar 2010 og på Collalbo 2011.
::* beste resultat 9.-plass sammenlagt i Collalbo 2011.

Junior-VM på skøyter deltatt i 4 VM (ved 5 konkurranser)
:* Collalbo 2002 i sammenlagt og på lagtempo, Kushiro 2003 i sammenlagt, Roseville 2004 i sammenlagt og i Seinäjoki 2005 i sammenlagt.
::* beste resultat 6.-plass på lagtempo i Collalbo 2002 og individuelt 22.-plass sammenlagt i Collalbo 2002.

### Sammenlagt i [[Verdenscupen på skøyter|verdenscupen]]

## Referanser


## Eksterne lenker
* 
*  Offisiell hjemmeside 
*  Luiza Złotkowska på Jakub Majerski's Speedskating database (Adelskalender distanser og sammenlagt)
*  Luiza Złotkowska på ISU sine nettsider. (distanseresultater)
*  Luiza Złotkowska på SpeedskatingResults.com (personlige rekorder og resultater)
*  Luiza Złotkowska  på SportNavigator.nl (personlige rekorder og info)
*  Luiza Złotkowska på Domtel-Sport.pl
* 
* 
;Bilder
*  Bilder på SpeedskatingPhotos by Biseth
*  Bilder på SpeedSkatingPhotos.info/DesgPhoto.com
Erik Bagger

**Erik Bagger** (født 1949) er en dansk industridesigner. Bagger ble utlært gullsmed i 1970, og fikk etter endt læretid arbeid hos Georg Jensen.

I 1987 ble han selvstendig, og han driver i dag Erik Bagger A/S, som blant annet har designet glass til Operaen i København.

## Referanser
Tage Lyneborg

**Tage Lyneborg** (1946–2020) var en dansk arkitekt og professor ved Kunstakademiets Arkitektskole.

Han er sønn av kapellmester Tage Lyneborg og Alice Kathrine Louise.

Han ble utdannet fra Kunstakademiets Arkitektskole i 1973 og vant en rekke priser og legater, blant annet en førstepremie i Realkredit Danmarks konkurranse om *Fornyelse af typehuset*, Træprisen og Eckersbergmedaljen.

Han ble i 1996 utnevnt til ridder av Dannebrogordenen.

## Referanser


## Eksterne lenker
* Tage Lyneborgs tegnestue 
*
Den cundiboyacanske høysletta

**Den cundiboyacanske høysletta** (spansk: *Altiplano cundiboyacense*) er et høyland i den østlige delen av de colombianske Andesfjella, i departementene Cundinamarca og Boyacá. Området samsvarer mer eller mindre med territoriet til det førkolumbiske muisca-folket. Den cundiboyacanske høysletta består av tre forskjellige regioner: Bogotásletta, Ubaté- og Chiquinquirá-dalene, og Duitama- og Sogamoso-dalene.

## Byer
Det ligger en rekke byer på Den cundiboyacanske høysletta, deriblant landets hovedstad Bogotá. De viktigste byene på høysletta er de følgende:
*Bogotá
*Chía
*Chiquinquirá
*Duitama
*Facatativá
*Ubaté
*Soacha
*Sogamoso
*Tunja
*Zipaquirá
Paranthropus

* *†[[Paranthropus aethiopicus|P. aethiopicus]]*
* *†[[Paranthropus boisei|P. boisei]]*
* *†[[Paranthropus robustus|P. robustus]]*

***Paranthropus*** er et slektsnavn gitt til ***robuste australopiteciner*** som levde i Afrika for ca. 2,7 til 1,2 millioner år siden. I dag regnes de som en gruppe arter av *[[Australopithecus]]* med uvanlig grovbygde kjever. Både *[[Australopithecus robustus]]* og *[[Australopithecus boisei]]* har vært regnet til *Paranthropus*. De var 1,3–1,4 meter høy og gikk på to bein. Hjernen var 410–530 kubikkcentimeter stor, rundt 40&nbsp;% av størrelsen hos et moderne menneske.

## Eksterne lenker
*
Bogotásletta

**Bogotásletta** (spansk: *Sabana de Bogotá*) er ei høyslette i sentrum av Colombia. Den utgjør den sørligste delen av Den cundiboyacanske høysletta, og befinner seg gjennomsnittlig på 2600 meters høyde over havet. Den er oppkalt etter landets hovedstad Bogotá, som ligger på høysletta.
Anna Incerti

**Anna Carmela Incerti** (født 19. januar 1980) er en italiensk langdistanseløper, som særlig konkurrerer i maraton.  

Hun har representert Italia ved både EM, VM og OL, og har et EM-gull fra 2010. 

## Resultater
Hun vant Firenze maraton i 2003, og ble med det italiensk mester i maraton. Angelo Carosi vant herreklassen dette året. Hun fikk også bronse på 10.000 meter ved Universiaden 2003. Hun begynte etter dette å fokusere på lengre løp, og satte personlig rekord på maraton ved EM i friidrett 2006 med tiden 2.23,53, og endte på en niendeplass. Året etter kom hun på 17.-plass ved VM i friidrett 2007. 

Hun deltok ved Sommer-OL 2008 i Beijing, der hun kom på 14.-plass med ny personlig rekord på 2.30,55. Senere på året vant hun Milan maraton, der hun igjen satte ny personlig rekord på 2.27,42, og hun avsluttet sesongen med ny italiensk rekord på 32,12 minutter ved matatonløpet San Silvestre Barcelona.

I mars 2009 vant hun Roma-Ostia halvmaraton, og hun vant samme distanse ved Middelhavslekene 2009 i Pescara. Ved EM i friidrett 2010 vant hun bronse i maraton. 

Da hun løp Osaka maraton i 2011 forbedret hun sin personlige rekord til 2.27,33, og kom på fjerdeplass. Like etterpå forbedret hun også sin personlige rekord på halvmaraton, da hun slo Jessica Augusto og vant Roma-Ostia maraton med tiden 1.09,06. Dette var også ny løyperekord. Etter høydetrening i Ifrane i Marokko løp hun Stramilano halvmaraton, men var ikke fornøyd med andreplassen sin bak Eyeshaneh Ababel. 

Hun er gift med Stefano Scaini, som også er maratonløper.

## Referanser


## Eksterne lenker
*
Digitalt fortalt

**Digitalt fortalt** er et landsdekkende formidlingsnettsted for fortellinger knyttet opp mot kulturarv og kulturminner.  
Digitalt fortalt ble lansert 3. februar 2009 og var ABM-utviklings (nåværende Norsk kulturråd) satsing i Kulturminneåret 2009. Etter avslutningen av kulturminneåret 2009 har Digitalt fortalt blitt videreført og inneholder nå nærmere 3000 fortellinger. 
En fortelling kan i denne sammenheng være en tekst med illustrasjoner, en video, en lydfil, animasjoner, fotografier, en nettutstilling, eller en blanding av disse elementene. Fortellingene kan ta utgangspunkt i ulike typer kilder, både skriftlige og muntlige, i gjenstander og i personlige opplevelser.

Målet med satsingen er: 
* å lage en omfattende base av fortellinger som viser bredden og variasjonen i begrepene kulturminner og kulturarv
* å legge til rette for at mange (og ulike) stemmer kan komme til orde
* økt fokus på og interesse for kulturminner
* økt bruk av digitale verktøy og nettformidling i arkiv, bibliotek og museer

## Eksterne lenker
* http://www.digitaltfortalt.no
Chris Tvedt

**Baard Christian Tvedt** (født 1954) er en norsk forfatter.

Tvedt har studert jus og litteraturvitenskap ved Universitetet i Bergen. Han har arbeidet som advokat, men etter debuten med kriminalromanen *Rimelig tvil* i 2005 er han forfatter på heltid. Han har senere skrevet en rekke kriminalromaner med den noe lurvete forsvarsadvokaten Mikael Brenne som hovedperson. I *Av jord er du kommet* introduseres hans nye helt, den pedantiske Kripos-etterforskeren Edvard Matre. 

Tvedt har en fast ukentlig spalte i *[[Bergensavisen]]*. Han skal også være gjesteforeleser ved den nye krimforfatterskolen til Cappelen Damm.

Han er oversatt til dansk, tysk, nederlandsk og ukrainsk. 

Han ble tildelt Rivertonprisen 2010 for romanen *Dødens sirkel*.

## Bibliografi
**Mikael Brenne-serien:**
* *Rimelig tvil* &ndash; kriminalroman (2005)
* *Fare for gjentakelse* &ndash; kriminalroman (2007)
* *Skjellig grunn til mistanke* &ndash; kriminalroman (2008)
* *Rottejegeren* &ndash; kriminalroman (2009)
* *Dødens sirkel* &ndash; kriminalroman (2010)
* *Den som forvolder en annens død* &ndash; kriminalroman (2016) 
* *Bevisets stilling* &ndash; kriminalroman (2018)
* *Formildende omstendigheter* &ndash; kriminalroman (2019)
* *Djevelen i detaljene* &ndash; kriminalroman (2021)
* *På ære og samvittighet* &ndash; kriminalroman (2023)

**Edvard Matre-serien:**
* *Av jord er du kommet* &ndash; kriminalroman (2012)
* *Den blinde guden* &ndash; kriminalroman (2013) medforfatter Elisabeth Gulbrandsen
* *Djevelens barn* &ndash; kriminalroman (2014) medforfatter Elisabeth Gulbrandsen
* *Her kommer natten* – kriminalroman (2025) medforfatter Elisabeth Gulbrandsen

**Villstjerneserien**
* *Demonenes sang* &ndash; ungdomsroman (2016)
* *Kongenes bok* &ndash; ungdomsroman (2017)

**Andre utgivelser:**
* *Bergen* &ndash; fotografisk kunst (2012) som medforfatter og illustratør
* *Skrift i regn* &ndash;  artikkelsamling (2015)
* *Den siste historien* &ndash;  kriminalnovelle (2015)

## Priser
* Rivertonprisen 2010 for *Dødens sirkel*

## Referanser


## Kilder
*Presentasjon av Baard Christian Tvedt i Forfatterkatalogen på Forfattersentrums nettsider

## Eksterne lenker
* Om Tvedt på Cappelen Damms nettside
*Digitaliserte bøker av Chris Tvedt hos Nasjonalbiblioteket
Andreas Jacob Palkin

**Andreas Jacob Palkin** (født 11. august 1995) danser for *Elite Hip Hop*. Palkin vant i 2011 NM i Streetdance i kategorien *Hip Hop Solo Senior for gutter*.
 

## Referanser
Søilen Teater

**Søilen Teater** var et teater i Oslo. Det åpnet i 1930 i selskapslokalet «Søilesalen» i Keysers gate 1, og ble drevet som selvstendig teater av Sophus Dahl til 1932, da det ble en biscene for Chat Noir. I 1934 åpnet det igjen under ledelse av Henry Gleditsch som drev teatret fram til 1939, da det ble overtatt av Aud Richter og drevet som en intimscene. I 1942 ble det overtatt av Leif Juster som åpnet Edderkoppen i teaterlokalet. I 1945 overlot han lokalet til Studioteatret, som holdt til der et års tid. Senere har lokalene ikke vært brukt til teater, men Teamfilm hadde studio her en tid. Prosjektskolen holdt til i lokalene i mange år. UKS (Unge Kunstnernes Samfund) tok over lokalene og åpnet dørene i januar 2023. 
 
Søilen Teater er nå mest kjent for at mange kjente skuespillere har debutert her, som bl.a. Wenche Foss, Jack Fjeldstad,Ragnhild Michelsen, Jon Lennart Mjøen, Carsten Byhring, Hans Bille og Georg Richter.
Olga Kutsjerenko

**Olga Sergejevna Kutsjerenko** (russisk: **Ольга Сергеевна Кучеренко**, født 5. november 1985 i Volgograd) er en russisk lengdehopper

Hun har representert Russland ved både EM og VM, og har to EM-sølv og to EM-bronser fra 2009 og 2010, samt et VM-sølv fra 2011. 

## Resultater
På nasjonalt nivå er hun russisk U23-mester i 2006, og russisk innendørsmester i 2009. 

Hennes første store internasjonale konkurranse var VM i friidrett innendørs 2008, der hun hoppet 6,32 meter og ikke nådde finalen. Hun vant bronse ved EM i friidrett innendørs 2009 i Torino, med lengden 6,82 m. Ksenija Balta vant gullet med 6,87 m. Ved VM i friidrett 2009 hoppet hun 6,77 meter og endte på femteplass.

Kutsjerenko deltok også ved Lag-EM 2009 i portugisiske Leiria, der hun fikk sølv, bak Naide Gomes. Samme resultat ble det i 2010, ved Lag-EM 2010 i Bergen, denne gangen ble hun slått av Éloyse Lesueur.

Hun vant også bronse ved EM i friidrett 2010 i Barcelona, med lengden 6,84 m. Ineta Radeviča vant EM-gullet med lengden 6,92 m. Samme år vant Kutsjerenko Bislett Games. Året etter deltok hun ved VM i friidrett 2011 i Daegu i Sør-Korea, der hun hoppet 6,77 m, og fikk sølv bak amerikanske Brittney Reese. 

Den 29. januar 2012 økte hun sin personlige rekord til 6,91 meter, da hun vant *Governor Cup* i Krasnadar i Russland. 

## Referanser


## Eksterne lenker
*
Abbetall

**Abbetall** (også kjent som **V-tall** eller **konstringens**) av et gjennomsiktig materiale, er et mål på materialets optiske dispersjon. Det er et uttrykk for hvordan materialets  brytningsindeks varierer med lysets bølgelengde. Størrelsen ble definert av Ernst Abbe (1840–1905).

Abbetallet *V* av et materiale er definert som

:V = \frac{ n_D - 1 }{ n_F - n_C },

der *n*D, *n*F og *n*C er brytningsindeksene til materialet ved bølgelengden for  Fraunhofer D-, F- og C- spektrallinjene (henholdsvis 589.2 nm, 486.1&nbsp;nm og 656.3&nbsp;nm). Materiale med lav dispersjon (lav kromatisk aberrasjon) har en høy verdi for *V*.

Abbetallet blir brukt til å klassifisere glass og annet gjennomsiktig materiale. Polykarbonatplast har et abbetall omkring 30, flintglass har et abbetall mellom 20 og 55. Kronglass har abbetall omkring 60, med fluor-kronglass opp til 85. Jo høyere abbetallet er, desto mindre er fargespredningen.

## Referanser
Asfærisk linse

En **asfærisk linse** er en optisk linse der overflaten ikke har samme profil som en del av en sfære (kule) eller sylinder.
Space Needle

**Space Needle** (engelsk: «verdensrom» + «nål») er et utsiktstårn i Seattle, USA og et av byens mest velkjente landemerker. Tårnet ble bygget til verdensutstillingen i 1962, og det var da USAs høyeste bygning vest for elva Mississippi.

Tårnet er en del av Seattle Center, som var hovedområdet for verdensutstillingen. Space Needle er 184 meter høyt og utsiktsdekkets diameter er 42 meter. Utsiktsdekket ligger på 158,5 meters høyde og inneholder en roterende restaurant med 300 sitteplasser, som bruker 47 minutter på en full rotasjon. Tårnet er bygget for å klare vindkast opp til 320 km/t og jordskjelv på opptil 9,1 på Richters skala.

Det holdes oppe av tre ben som smalner inn mot tårnets «midje», og deretter sprer seg ut igjen på vei opp mot toppen. Utsiktsdekket er på tre etasjer og minner om en «flyvende tallerken». For å sikre tårnet mot jordskjelv ble det bygget et ti meter dypt og førti meter bredt fundament i armert betong. Vekta av fundamentet gjør at tårnets tyngdepunkt ligger bare 1,5 meter over bakkenivå.

I 1982 ble det bygget en ny etasje 30 meter over bakken, kalt «SkyLine level», som brukes til banketter og andre arrangementer.

## Referanser


## Eksterne lenker
*  (engelsk)
Alex Nyarko

**Alexander Nyarko** (født 15. oktober 1973) er en tidligere fotballspiller fra Ghana.

Nyarko startet karrieren i hjemlandet, og spilte senere i Basel, Karlsruher og Lens før han havnet i Everton i 2000. Her ble han kjent for en episode der en fan løp ut på banen for å fortelle ham at han ikke var god nok til å spille i klubbens farger. Han ba etter dette om å bli solgt, og ble leid ut til Monaco og senere til PSG.

I 2005 ble han solgt til Start, men ble løst fra kontrakten etter å ha uteblitt etter en tur for å besøke familien i Sveits. Han spilte likevel nok kamper til å vinne sølvmedalje i serien i 2005.

Nyarko fikk 44 landskamper for , og deltok i Afrikamesterskapet i 1998 og 2000. I 1992 var han med å vinne bronsemedalje under OL i Barcelona.

## Referanser


## Eksterne lenker
*
Midway Plaisance

**Midway Plaisance** er en lineær park på sørsiden av byen Chicago i delstaten Illinois som er en mil lang og ligger mellom 59. og 60. gate. Parken går knytter sammen med Washington Park på vestsiden av parken og Jackson Park i øst. 

Parken ligger ca 6 miles (9,7 km) sør for sentrum av byen Chicago i nærheten av Michigansjøen. Parken fungerte som et senter for underholdningen under World's Columbian Exposition i 1893 og flere av messene under denne utstillingen ble plassert i denne parken. Parken ligger i den sørlige delen av campus til University of Chicago, mens universitetet og dens tilhørende bygninger ligger på begge sider av parken.
Industriarbeidermuseet i Sauda

**Industriarbeidermuseet i Sauda** er et museum i Åbøbyen i Sauda. Museet har en møblert fremstilling av hvordan industriarbeideren levde i Sauda i 1920- og 1960-åra, og hvordan det var å leve i Åbøbyen som var en fullstendig bydel med butikk, brannstasjon, sykehus, skole, idrettsanlegg og parker opprettet av Sauda Smelteverk for sine arbeidere.

## Eksterne lenker
* Om Industriarbeidermuseet fra Ryfylkemuseet
Fagerheimsamlinga

**Fagerheimsamlinga** er en samling av Ola Fagerheim som står fremstilt i en egen museumsdel i Saudahallen i Sauda. Samlingen består av rundt 100 treutskjæringer som fremstiller livet på vestlandet rundt århundreskiftet mellom 1800- og 1900-tallet. Arbeidstittelen på verket er «Fra vugge til grav».
Tveittunet

**Tveittunet** er en gammel og restaurert gård med laftehus i Saudasjøen i Sauda. Den er innredet med møbler og redskap som var typisk i Saudasjøen på slutten av 1800-tallet. Gården var bebodd frem til slutten av 1960-tallet. Tveittunet er en av få gårder i området, og den eneste i Sauda, som viser hvordan norske vestlandsbønder levde før Det store hamskiftet.
Hustveit

**Hustveit** er en gård som ligger ovenfor riksveg 520 omtrent midtveis mellom Ropeid og Sauda. Ryfylkemuseet eier Jonegarden, det ene av de to gårdsbrukene på Hustveit.

Bygningene på Jonegarden er satt i stand slik de sto på slutten av 1800-tallet. Løa er flyttet fra Tysseland, men står på muren til den opprinnelige løa på gården. Ved Kvednafossen, en liten spasertur langs den gamle ferdselsveien mellom Ilstad og Honganvik, er et anlegg av kvernhus, korntørke, sag og bohus som i senere tid blei brukt til verksted.

Inventar i hovedbygningen er det opprinnelige. Bygningen har således en stor grad av autentisitet.

## Eksterne lenker
* Om Hustveit hos ryfylkemuseet.no
Lazareto

**Lazaretto** (gresk: Λαζαρέτο, også *Lazareto*, tidligere kjent som *Aghios Dimitrios*) er en øy 1,4 kilometer utenfor østkysten av den greske øya Korfu, nordvest for byen med samme navn. Øya har et areal på under 1 km², det vil si 71 000 m2, og blir administrert av den greske turistorganisasjonen, Ελληνικός Οργανισμός Τουρισμού.

Under tiden da republikken Venezia hersket over Korfu og området rundt fra tidlig på 1500-tallet ble det bygget et kloster på øya, «Sankta Maria av Nasaret», og noe senere i det samme århundret ble det etablert et leprosarium, et isolert hjem for spedalske. Sistnevnte har også hatt betydning for øyas navn, *lazaretto* = lasarett. En koloni for spedalske administrert av en kristen orden ble ofte kalt for et «lazarhus», etter lignelsen om «Den rike mannen og Lasarus» i *[[Lukasevangeliet]]* 16:19-31

I 1798, under den franske okkupasjonen, ble øya besatt av den russisk-osmanske flåte som drev stedet som militærsykehus. Under den britiske okkupasjonen i 1814 ble leprosariet igjen åpnet etter oppussinger. Etter *[[enosis]]* (gresk: Ένωσις) i 1864 ble leprosariet tidvis brukt ved behov.

Under den andre verdenskrig etablerte aksemaktene i Hellas en konsentrasjonsleir på øya for fanger fra den greske nasjonale motstandsbevegelsen. Det finnes i dag levninger av en bygning i to etasjer som fungerte som hovedkvarter for den italienske hæren, en liten kirke, og en mur der de dømte ble skutt.

Tidligere fanger og etterkommere av ofrene stiftet en organisasjon i 1976 og fikk reist et minnesmerke over de henrettede ofrene som bygde Lazareto. Øya eies av staten og ble utpekt i 1992 som et nasjonalt historisk monument. Den greske turistorganisasjonen, som forvalter øya, annonserte i 2003 etableringen av et nasjonalt minnesmerke.

## Referanser


## Eksterne lenker
* 
* Lazareto (Agios Dimitrios), presentasjon av øya (engelsk)
Sinkgruvene i Almannajuvet

**Sinkgruvene i Almannajuvet** er et nedlagt gruveanlegg i Allmannajuvet i Sauda. Gruvene var starten på det første industrieventyret i Sauda i 1881, og noen av tunnelene er i dag vernet og åpne for omvisning. Det var Sauda Grubekompani som startet utvinning av sink, men i 1887 kjøpte The Norwegian Zink Co. Ltd opp gruveselskapet og driften. C.D. Gilbert drev gruvene da driften ble nedlagt i 1889. Totalt ble det skipet 12 000 tonn sinkmalm fra Sauda Havn.

## Referanser
Evhemerisme

**Evhemerisme**, eller **Euhemerisme**, er en *religionsforklaring* som stammer fra og er oppkalt etter den greske filosofen Euhemeros, som levde på 300-tallet f.Kr. Han har fått æren for en teori, en religionsforklaring som går ut på at gudene opprinnelig var høyættede mennesker med posisjon og status i samfunnet. Etter sin død var de blitt opphøyet til guder og dyrket av uvitende mennesker.

Slik betraktet man myter som historie som egentlig var hentet fra den empiriske historien også omformet til fortellinger om guder og makter.  Gudene var det som kalles apoteoserte, det vil si guddommeliggjorte mennesker.

Teorien var populær i oldkirken og en yndet forklaringsmodell hos mange forfattere i middelalderen, blant annet Snorre Sturlason.

## Referanser
Daniel Gildenlöw

**Daniel Gildenlöw** (født 5. juni 1973 i Eskilstuna, Södermanlands län) er en svensk musiker, låtskriver og plateprodusent. Han er mest kjent som multiinstrumentalist og vokalist for det svenske progressiv metal-bandet Pain of Salvation. Han er bandets hovedgitarist, låtskriver og hjernen bak bandets albumkonsepter. Han var fra 2002 til 2004 medlem av The Flower Kings. Gildenlöv er også fast turnémedlem av supergruppen Transatlantic.

Gildenlöw deltok i Melodifestivalen 2010 med låten "Road Salt" og stilte senere opp i Melodifestivalen 2015, Sveriges uttagning til Eurovision Song Contest 2015, med låten «Pappa» som kom på syvende plass i den første delkonkurransen.

Daniel Gildenlöw er en eldre bror av musikeren Kristoffer Gildenlöw, et annet tidligere medlem  av Pain of Salvation.

## Diskografi
### Pain of Salvation
* 1996 *Hereafter* (demo)
* 1997 *Entropia* 
* 1998 *One Hour by the Concrete Lake* 
* 2000 *The Perfect Element, part I* 
* 2002 *Remedy Lane*
* 2004 *12:5* 
* 2004 *"BE"* 
* 2005 *"BE" Original Stage Production* (konsert-DVD)
* 2005 *"BE" Original Stage Production* (konsertalbum)
* 2007 *Scarsick* 
* 2009 *On the Two Deaths of Pain of Salvation* (konsertalbum)
* 2009 *Ending Themes* (konsert-DVD)
* 2009 *Linoleum* (EP)
* 2010 *Road Salt One*
* 2011 *Road Salt Two* 
* 2017 *In The Passing Light of Day*

### Soviac
* 2002 *GMC Out in the Fields* (gitar på «Don Chinos»)
### The Flower Kings
* 2002 *Unfold the Future* (vokal)
* 2003 *Meet the Flower Kings* (konsertalbum) (gitarer, keyboard, vokal, perkusjon)
* 2004 *Adam & Eve* (gitarer, keyboard, vokal, perkusjon)
* 2007 *The Road Back Home* (samlealbum) (vokal)
### Crypt of Kerberos
* 2005 *The Macrodex of War* (samlealbum)
### Daniele Liverani
* 200? *Genius : A Rock Opera-Episode 1 – A Human Into a Dream World* (vokal) som Twinspirit n.32
* 2004 *Genius : A Rock Opera-Episode 2 – In Search of the Little Prince* (2004) (vokal) som Twinspirit n.32
* 2007 *Genius : A Rock Opera-Episode 3 – The Final Surprise* (2007) (vokal) som Twinspirit n.32
### Axamenta
* 2006 *Ever-Arch-I-Tech-Ture* (vokal, arrangement på «Threnody for an Endling»)
### Spastic Ink
* 2004 *Ink Compatible* (vokal)
### Transatlantic
* 2003 *[[Live in Europe (Transatlantic-album)|Live in Europe]]* (elektrisk gitar, keyboard, perkusjon, vokal)
* 2010 *[[Whirld Tour 2010: Live in London]]* (keyboard, elektrisk gitar, akustisk gitar, perkusjon, sampler, vokal)
### Dream Theater
* 2007 *[[Systematic Chaos]]* (stemme på sporet «Repentance»)
### Hammer of the Gods
* 2006 *Two Nights in North America* (vokal)
### Ayreon
* 2007 *01011001* (vokal)
### Ephrat
* 2008 *No Ones Words* (vokal på «The Sum of Damage Done»)
### For All We Know
* 2011 *For All We Know* (vokal på «Keep Breathing»)
### Tristema
* 2012 *Dove Tutto È Possibile* (vokal på «L'Assenza (Roses and Thorns)»)
### Diverse arister
* 2005 *ProgAID – All around the World* (vokal)

## Referanser


## Eksterne lenker
* 
* 
*
Wars of the Roses

***Wars of the Roses*** er det åttende studioalbumet til Ulver

## Sporliste
# «February MMX» – 4:11
# «Norwegian Gothic» – 3:37
# «Providence» – 8:10
# «September IV» – 4:39
# «England» – 4:09
# «Island» – 5:47
# «Stone Angels» – 14:56

## Referanser


## Eksterne lenker
* Jester Records – Ulver: ''Wars of the Roses'' 
* ''Wars of the Roses'' anmeldelse på Prog-sphere.com
Kjeller

**Kjeller** kan referere til:

* Kjeller (arkitektur), et plan i bygning under første etasje
* Kjeller (Akershus), et tettbebygd sted i Lillestrøm kommune i Viken
** Kjeller flyplass, en flyplass ved Kjeller i Lillestrøm kommune i Viken

## Se også
* Underetasje
Tore Gjøs

**Tore Ferdinand Gjøs** (født 1943) er en norsk bistandsarbeider og diplomat. Han er Norges ambassadør i Zambia.

Gjøs har utdannelse som sivilingeniør fra Norges tekniske høgskole. I Norge har han arbeidet som overingeniør i Trondheim kommune og i Miljøverndepartementet, samt vært prosjektleder i Vegdirektoratet. Han har også vært distriktsingeniør i Kenya. I 1987 begynte han i Norad, der han i årene 1995 til 1998 var spesialutsending og ministerråd ved Norges ambassade i Tanzania. 

Karrieren fortsatte deretter i utenrikstjenesten. I 2001 ble han utnevnt til ambassadør i Uganda, med sideakkreditering til Burundi og Rwanda året etter. Utnevnelsen til ambassadør i Lusaka i Zambia skjedde i 2007.

Gjøs ble i 2009 forfremmet til kommandør av Den Kongelige Norske Fortjenstorden «for embetsfortjeneste.»

## Referanser
Knut Solem

**Knut Solem** (1946-2025) var en norsk diplomat og ambassadør.

Han vokste opp i Steinkjer og var utdannet cand.mag.. Han var tilknyttet utenrikstjeneste fra 1976 til 2014 og var generalkonsul i Rio de Janeiro i Brasil 1989-1994 og ambassadør til De forente arabiske emirater 1994-1996 med sideakkreditering til Qatar. I 1996 ble han utnevnt til ambassadør i Singapore og fikk samme år sideakkreditering til Brunei og Myanmar. Etter en periode som spesialrådgiver og avdelingsdirektør i Utenriksdepartementet, ble han i 2005 utnevnt til ambassadør i Mexico. og noe senere med sideakkreditering til Cuba. Han var ambassadør til Filippinene fra 2009 til 2014.

Solem ble i 1995 utnevnt til ridder av 1. klasse av St. Olavs Orden. I 2006 ble han utnevnt til kommandør av Den Kongelige Norske Fortjenstorden.

## Referanser


## Eksterne lenker
* Intervju med ambassadør Knut Solem, Manila - nrk.no 13. nov. 2013
Tower of the Sun

**Tower of the Sun** er et kunstverk laget av den japanske kunstneren Taro Okamoto og ble plassert i Suita i Osaka i Japan. 

Tårnet har tre ansikter på forsiden og tre ansikter på baksiden og tårnet var åpent for publikum og de besøkende kunne gå inn i tårnet under verdensutstillingen som ble avholdt i 1970, men tårnet ble stengt kort tid etter etter denne verdensutstillingen. Galleriet som finnes inne i tårnet, viser et stort kunstverk som blir kalt «Tre av livet», som representerer utviklingen av menneskelige skapninger. Tårnet forfalt gradvis etter at verdensutstillingen var avsluttet i 1970. Men det ble senere besluttet at tårnet skulle bevares og reparasjoner startet i november 1994, og ble gjort ferdig i mars 1995. 

Tårnets høyde er 70 meter, og diameteren i kjelleren er 20 meter, og lengden på armene er 25 meter. Tårnet har i dag tre ansikter, to ansikter på forsiden, og et ansikt på baksiden. Ansiktet som er plassert på toppen av tårnet, der diameteren måler 11 meter, og som representerer fremtiden. De taggete røde maleriene på forsiden av tårnet representerer torden. En liten versjon av Tower of the Sun er plassert i Taro Okamoto Museum of Art. Tårnet har også blitt oppført som en av de beste 100 Media Arts i Japan av et byrå tilhørende det japanske kulturdepartementet.
Institute of Texan Cultures

UTSA **Institute of Texan Cultures** er et museum og bibliotek som ligger i HemisFair Park i sentrum av byen San Antonio i den amerikanske delstaten Texas. 

Museumet fungerer som delstatens primære senter for flerkulturell opplæring, med flere utstillinger, programmer, og hendelser som f.eks. festivalen Texas Folklife, en årlig feiring av de mange etnisitetene som utgjør den totale befolkningen i Texas. Denne Folklife-festivalen har vært arrangert hvert år siden 1972. Museumet ble opprettet av Texas Legislature den 27. mai 1965. The Institute of Texan Cultures, har gjennom deres forskning, samlinger, utstillinger, kunstverk og programmer, fungerer som et forum for forståelse og verdsettelse av Texas og Texanere. Museumet er 16&nbsp;900 m² (182&nbsp;000 kvadratfot) stort, med flere komplekse funksjoner som f.eks. interaktive utstillinger.

Texas Contemporary Artists Series, fokuserer på arbeidet til samtidskunstnere fra Texas. Disse valgte kunstnerne dekker et bredt spekter av forskjellige stilarter og medier. Felles for alle disse kunstnerne er deres arbeid som er en dristig visjon av deres utemmede begeistring for essensen i kulturen fra Texas. Instituttet oppfyller deres mandat som statens senter for flerkulturell opplæring ved å undersøke de etniske og kulturelle historiene innenfor delstaten og presentere resultatet med en rekke tilbud til alle som er interessert.
## Eksterne lenker
*
Ingunn Klepsvik

**Ingunn Klepsvik** (født 1946) er en norsk lærer, bistandsarbeider og diplomat. Hun har vært Norges ambassadør i Tanzania.	

Klepsvik er utdannet lærer og arbeidet i ungdomsskolen i tolv år. I 1971 gikk hun inn i Fredskorpset og ble sendt til Kenya. Etter å ha vendt tilbake til Norge og læreryrket engasjerte hun seg også i lokalpolitikken og ble kommunestyrerepresentant for Sosialistisk Venstreparti. 

I 1983 begynte hun i Norad, der hun i 2001 ble regiondirektør for regionene Latin-Amerika, Midtøsten og Sørøst-Europa og fra 2007 til 2008 var assisterende direktør. Klepsvik var en periode også fungerende direktør i Norad. Karrierepostene i Norad har vekslet med diplomatiske posteringer. I 1997 ble hun utnevnt til ambassadør i ved Norges nye ambassade i Managua i Nicaragua, etter å ha vært chargé d'affaires der. Året etter ble hun sideakkreditert til Costa Rica og Panama. I 2009 ble Klepsvik utnevnt til ambassadør i Venezuela, men allerede i 2010 kom ny utnevnelse til ambassadør i Tanzania med sideakkreditering til Seychellene året etter.

Kongen utnevnte i 2009 Klepsvik til kommandør av Den Kongelige Norske Fortjenstorden «for embetsfortjeneste».

## Familie
Ingunn Klepsvik er søster av Karsten Klepsvik, som også var norsk diplomat. Hun er også moren til Øyvind «Vinni» Sauvik.

## Referanser
Aud Lise Norheim

**Aud Lise Norheim** (født 1956) er en norsk diplomat.

Norheim er cand.mag. 1982 med fagene statsvitenskap, sosiologi og historie fra Universitetet i Oslo og har i 2002 studert italiensk ved Universitetet i Bergen. Hun var redaksjonssekretær i ukeavisen Vår Framtid og politisk nestleder i Unge Venstre fra 1978 til 1979.

## Posteringer
* 1985 Utenriksdepartementets aspirantkurs 
* 1987–1990 2. ambassadesekretær og chargé d'affaires ved Norges ambassade i Damaskus, Syria 
* 1990–1991 visekonsul i Cape Town, Sør-Afrika
* 1992–1993 1. ambassadesekretær ved Norges ambassade i Pretoria, Sør-Afrika
* 1993–1997 ved Afrikakontoret UD, Oslo, først som rådgiver, fra 1996 som byråsjef og fra 1997 underdirektør 
* 1998 avdelingsdirektør, blant annet i departementets Afrikaseksjon og i sekretariatet for utviklingsministeren.
* 1999–2003  ministerråd ved Norges ambassade i Roma 
* 2003–2006 ambassadør ved Norges ambassade i Dhaka, Bangladesh
* 2007–2010 ''chargé d'affaires ad interim'' ved Norges ambassade i Beirut (Libanon) og ambassadør fra 2008. 
* 2010 permisjon til Miljøverndepartementet, norsk forhandlingsleder i forhandlingene om FNs klimakonvensjon.
* 2010–2011 seniorrådgiver UD
* 2011–2012 avdelingsdirektør
* 2012 chargé d'affaires ved Norges ambassade i Damaskus, Syria
* 2012–2014 ekspedisjonssjef UD
* 2014–2017 ambassadør ved Norges ambassade i Teheran i Iran.
* 2017–2018 Seniorrådgiver i Utenriksdepartementet.
* 2018–Spesialrådgiver i rådgivningsselskapet KPMG.

## Premier
* 2004  ridder av 1. klasse av Den Kongelige Norske Fortjenstorden 
* 2009 forfremmet til kommandør «for embetsfortjeneste.» 
* kommandør av Republikken Italias fortjenstorden.

## Utgivelser
* 

## Referanser
Helene Holst-Hammerfeldt

**Helene Holst-Hammerfeldt** er et kollektivpseudonym som benyttes av de norske forfatterne Anne B. Ragde, May Grethe Lerum og Trude B. Larssen. Under dette pseudonymet har tre forfatterne utgitt en bokserie på elleve bøker kalt *Emilies tid*.
Idrettslaget Trio

**Idrettslaget Trio** (grunnlagt i juni 1946) er et idrettslag fra Husnes i Kvinnherad.

## Eksterne lenker
*
Geodorcus

***Geodorcus*** er en slekt av biller som hører til familien hjortebiller (Lucanidae) i gruppen skarabider (Scarabaeoidea).

## Utseende
Middelsstore (12-45 millimeter), blanke, svarte hjortebiller med et ganske påfallende utseende. Kroppen er ganske flat. Hos hannene er hodet og pronotum svært brede, mye bredere enn de små og smale dekkvingene. Kjevene er moderat forstørret, gjerne litt oppoverbøyd ytterst. Hos hunnen er hode og pronotum av mer moderat størrelse.
De mangler flygevinger og kan ikke fly.

## Levevis
Disse billene har gjerne begrensede utbredelser i høytliggende områder. Både i utseende og økologi danner de en interessant parallell til slekten *[[Colophon]]* i Sør-Afrika, som de imidlertid ikke er nært beslektet med.

## Utbredelse
Denne særpregede slekten finnes bare på New Zealand.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien hjortebiller, Lucanidae Latreille, 1806
***** Underfamilien hjortebiller (Lucaninae) Latreille, 1806
****** Stammen *[[Lissapterini]]*
******* Slekten *Geodorcus* Holloway, 1996
******** *[[Geodorcus alsobius]]* Holloway, 2007
******** *[[Geodorcus auriculatus]]* (Broun, 1903)
******** *[[Geodorcus capito]]* (Deyrolle, 1873)
******** *[[Geodorcus helmsi]]* (Sharp, 1881)
******** *[[Geodorcus ithaginis]]* (Broun, 1893)
******** *[[Geodorcus montivagus]]* Holloway, 2007
******** *[[Geodorcus novae-zealandiae]]* (Hope & Westwood, 1845)
******** *[[Geodorcus philpotti]]* (Broun, 1914)
******** *[[Geodorcus servandus]]* Holloway, 2007
******** *[[Geodorcus sonorum]]* Holloway, 2007
## Kilder
* Oversikt over artene

## Eksterne lenker
* Bildegalleri over noen av artene
* Bilder av ''Geodorcus novae-zealandiae'', begge kjønn og larve
*
Erichius

***Erichius*** er en slekt av biller som hører til familien hjortebiller (Lucanidae) i gruppen skarabider (Scarabaeoidea).

## Utseende
Middelsstore, avlange, svarte eller svartbrune hjortebiller. Pronotum og dekkvingene har ofte en gul randstripe. Hannene har påfallende bredt hode, men kjevene er ikke svært store, nokså korte og mer eller mindre trekantede. Kroppen har gjerne noen områder dekket av hårlignende skjell, andre ikke, slik at de dannes et mønster av blanke og matte felter.

## Levevis
Artene mangler flygevinger og kan ikke fly.

## Utbredelse
Slekten er bare kjent med sikkerhet fra Chile og Argentina.

## Systematisk inndeling
Disse artene er vanligvis blitt regnet til slekten *[[Pycnosiphorus]]*.

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien hjortebiller, Lucanidae Latreille, 1806
***** Underfamilien hjortebiller (Lucaninae) Latreille, 1806
****** Stammen *[[Sclerostomini]]*
******* Slekten *Erichius* Maes, 1992 – 12 arter
******** ?Underslekten *Calvertius* 
********* *[[Erichius calverti]]* (Nagel, 1932)
********* *[[Erichius fasciatus]]* (Germain, 1855)
******** ?Underslekten *Epipedus*
********* *[[Erichius caelatus]]* (Blanchard, 1842)
********* *[[Erichius franzae]]* (Weinreich, 1958)
********* *[[Erichius magnificus]]* (Benesh, 1956)
********* *[[Erichius virgatus]]* (Nagel, 1928)
********* *[[Erichius vittatus]]* (Eschscholtz, 1822)
******** ?Underslekten *Erichius* (i snever forstand)
********* *[[Erichius arriguttii]]* (Weinreich, 1958)
********* *[[Erichius brevicollis]]* (Benesh, 1956)
********* *[[Erichius darwinii]]* (Hope, 1841)
********* *[[Erichius fairmairii]]* (Parry, 1864)
********* *[[Erichius femoralis]]* (Guérin-Méneville, 1839)
********* *[[Erichius zabulostictus]]* Paulsen, 2010
******** ?Underslekten *Weinreichiellus*
********* *[[Erichius costatus]]* (Benesh, 1956)

## Kilder
* Generic Guide to New World Scarabid Beetles – ''Erichius''
* Oversikt over artene

## Eksterne lenker
* Oversikt over artene
*
Liste over norske storby- og byregioner

I *storbymeldingen* til Stortinget (2002–2003) ble Norge delt inn i èn storbyregion og 15 byregioner, åtte på Østlandet og åtte utenfor Østlandet. De åtte på Østlandet danner en geografisk sammenhengende helhet. De åtte byregionene utenfor Østlandet er alle geografisk frittstående.
Alle byregionene er definert ved en bykommune som senter og med et utvalg omlandskommuner rundt. Drammens- og Mosseregionen er en del av Oslo-regionen, mens de andre byregionene langs Oslofjorden pluss Mjøsbyene i utgangspunktet ikke har en slik relasjon. Tabellen viser befolkningsutviklingen de siste 26 årene (1988–2014), nåværende folketall (2014) og Statistisk sentralbyrås prognose for de neste 26 år (2014–2040).

Folketallet i Norge som helhet økte med 21,7 % fra  i 1988 til  i 2014. I prognosen for 2040 forventes folketallet i Norge å øke med 19,2 %, til  innbyggere.

## Se også
* Byregioner i Norge
* Bo- og arbeidsmarkedsregion 
* Næringsregion
* Liste over norske byer
* Liste over norske byer regnet etter grunnleggelse
* Liste over Norges største tettsteder

## Fotnoter

## Referanser
Ange-Félix Patassé

**Ange-Félix Patassé** (1937–2011) var en sentralafrikansk politiker. Han var president i Den sentralafrikanske republikk fra 1993 til 2003. 

## Referanser
Hemisodorcus

***Hemisodorcus*** er en slekt av biller som hører til familien hjortebiller (Lucanidae) i gruppen skarabider (Scarabaeoidea).

## Utseende
Store, blanke, brune eller svarte hjortebiller. Som vanlig hos denne familien har hannene svært forstørret hode og kjever. Hos denne slekten er kjevene vanligvis slanke og lett krummede uten forgreninger eller store tenner.
Artene har en mer langstrakt kroppsform enn de andre undergruppene av *[[Dorcus]]* (i vid forstand).

## Levevis
Larvene utvikler seg i råtne trestammer.

## Utbredelse
Slekten finnes i Asia der den er utbredt fra Pakistan i vest til Japan i øst og fra Primorskij kraj, Russland i nord til Thailand i sør.

## Systematisk inndeling
Slekten blir ofte plassert som en undergruppe i slekten *[[Dorcus]]*.

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien hjortebiller, Lucanidae Latreille, 1806
***** Underfamilien hjortebiller (Lucaninae) Latreille, 1806
****** Stammen Dorcini
******* Slekten ***Hemisodorcus*** Thomson, 1862 – 9 arter
******** Underslekten *[[Durelius]]* Houlbert, 1915
********* *[[Hemisodorcus derelictus]]* (Parry, 1862)
******** Underslekten *Hemisodorcus* (i snever forstand)
********* *[[Hemisodorcus donckieri]]* Boileau, 1898
********* *[[Hemisodorcus macleayi]]* (Hope & Westwood, 1845)
********* *[[Hemisodorcus nepalensis]]* (Hope, 1831)
******** Underslekten *[[Nipponodorcus]]* Nomura & Kurosawa, 1960
********* *[[Hemisodorcus arrowi]]* Boileau, 1911
********* *[[Hemisodorcus fukinukii]]* Schenk, 2000
********* *[[Hemisodorcus haitschunus]]* (Didier & Seguy, 1952)
********* *[[Hemisodorcus kikunoae]]* Hosoguchi, 2004
********* *[[Hemisodorcus rubrofemoratus]]* (Vollenhoven, 1865)
********* *[[Hemisodorcus semenowi]]* Jakowlew, 1900
********* *[[Hemisodorcus ursulae]]* Schenk, 1996
******** Underslekten *[[Paradorcus]]* Maes, 1990
********* *[[Hemisodorcus montivagus]]* (Lewis, 1883)

## Kilder
* Oversikt over artene

## Eksterne lenker
* Bildegalleri
*
Conaire Mór

**Conaire Mór** er en legendisk helt og overkonge i irsk mytologi. Han er blant annet kjent fra sagaen *[[Ødeleggelsen av Da Dergas gjestegård]]*. Han var sønn av *Mess Búachalla*, som igjen var datter av personer som opptrer i sagaen *[[Étaíns friere]]*. 

Conaires fremstilles som en fredskonge, og ifølge Lebor Gabála Érenn skal han ha vært konge av Irland samtidig med den romerske keiser Augustus' regjeringstid. Hans skjebne er imidlertid bestemt, og styres gjennom av at han av pliktfølelse gjentatte ganger må overtre de «geiss», tabuene, som er bestemt for ham. Han dør i de dramatiske kampene på Da Dergas gjestegård.
Det øst-antarktiske skjold

**Det øst-antarktiske skjold**, også kjent som det tidligere kontinentet **Øst-Antarktika**, er en kraton som utgjør den stabile grunnfjellstammen og den overveiende delen av kontinentet vi kjenner som Antarktis. Grensen mot det langt mindre Vest-Antarktis går langs de Trans-antarktiske fjellene fra Weddellhavet til Rossisen og Rosshavet. Skjoldet ligger dermed øst på kontinentet i hele området sør for Afrika og Indiahavet.

## Paleogeografi
For 2,1 milliarder år siden brakk superkontinentet Kenorland opp og Øst-Antarktika-kratonen inngikk i det mindre superkontinentet Nena sammen med Baltica og Arktika. Nena disintegrerte for 1,8 milliarder år siden, og først i tidlig paleozoikum slo Øst-Antarktika seg sammen med superkontinentet Gondwana. Omkring 580 millioner år siden støtte kratonene Kongo, Kalahari og India inn i det øst-antarktiske skjoldet og forårsaket Kuunga-fjellkjedefoldingen fram til 515 millioner år siden. Dette skapte høye fjell i dagens vestre Antarktis (bl.a norsk sektor) og Sør-Afrika (Drakensberg).

Funn av fossiler av bregnearten *[[Glossopteris]]* langs kanten av Øst-Antarktika og i Afrika, Sør-Amerika, India og Australia vitner om at dette kontinentet var sammenhengende. Oppbrekkingen av Gondwana i mesozoikum førte til at Øst-Antarktika en stund hang sammen med Australia og India i Øst-Gondwana gjennom trias. Fra sen trias, om lag 200 millioner år siden, er dette østlige delkontinentet påvist blant annet ved distribusjonen av artene i sydbøkfamilien *(Nothofagus)*, som har utbredelse i Australia, New Zealand, og Chile, samt av familien Proteaceae som vokser på de samme stedene samt Sør-Afrika. Snart ble Øst-Antarktika helt adskilt fra de andre kontinentale massene. I det etterfølgende støtte de vest-antarktiske terranene inn i Øst-Antarktika og dannet sammen det nye kontinentet Antarktis slik vi kjenner det idag. Men først mye senere, for 65 millioner år siden, ble den Transantarktiske fjellkjeden langs kanten av kratonen (fra Wedelhavet til Rossisen) dannet.

## Eksterne lenker
* informasjonsside fra Stanford University
Mats-André Olsen

**Mats-André Lundekvam Olsen** (født 1. april 1986, død 6. oktober 2016) var en norsk fotballspiller som spilte for Arna-Bjørnar.

Olsen hadde tidligere spilt for Åsane, etter 2010-sesongen signerte han en ettårskontrakt med Løv-Ham. Etter 2011-sesongen signerte han for Arna-Bjørnar.

## Referanser




## Eksterne lenker
*
Sclerostomus

***Sclerostomus*** er en slekt av biller som hører til familien hjortebiller (Lucanidae) i gruppen skarabider (Scarabaeoidea).

## Utseende
Middelsstore, svarte, avlange hjortebiller. Hannens kjever er bare litt forstørret hos denne slekten. De fleste har tydelig punktrekker på dekkvingene.

## Utbredelse
Slekten er utbredt fra Peru i nord til Chile i sør, med flest arter i Brasil.
Den lever i tropiske og varm-tempererte områder sør for Ekvator.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien hjortebiller, Lucanidae Latreille, 1806
***** Underfamilien hjortebiller (Lucaninae) Latreille, 1806
****** Stammen *[[Sclerostomini]]*
******* Slekten *Sclerostomus* Burmeister, 1847 (i vid forstand)
******** Slekten (eller underslekten) *[[Altitatiayus]]* Weinreich, 1960 - noen ganger regnet som en egen slekt
********* *[[Altitatiayus campoi]]* Grossi & Koike, 2011
********* *[[Altitatiayus dulceae]]* Bomans & Arnaud, 2002
********* *[[Altitatiayus godinhorum]]* Bomans & Arnaud, 1996
********* *[[Altitatiayus koikei]]* Grossi & Racca-Filho, 2010
********* *[[Altitatiayus rotundatus]]* (Boileau, 1902)
********* *[[Altitatiayus ruficollis]]* (Luederwaldt, 1931)
********* *[[Altitatiayus trifurcatus]]* Grossi & Racca-Filho, 2004
******** Slekten (eller underslekten) *[[Chileistomus]]* Weinreich, 1960 - noen ganger regnet som ene egen slekt
********* *[[Chileistomus cucullatus]]* (Blanchard, 1847)
******** Slekten (eller underslekten) *[[Sclerostomulus]]* Weinreich, 1960 - noen ganger regnet som ene egen slekt
********* *[[Sclerostomulus nitidus]]* Benesh, 1955
********* *[[Sclerostomulus tuberculatus]]* (Solier, 1851)
******** Underslekten *Sclerostomus* (i snever forstand)
********* *[[Sclerostomus costatus]]* (Hope & Westwood, 1845)
********* *[[Sclerostomus delislei]]* Weinreich, 1961
********* *[[Sclerostomus denticulatus]]* Luederwaldt, 1934
********* *[[Sclerostomus kirchneri]]* Schenk, 2006
********* *[[Sclerostomus sulcicollis]]* (Mollenkamp, 1912)
********* *[[Sclerostomus truncatus]]* Luederwaldt, 1934
******** Underslekten *[[Stomosclerus]]* Weinreich, 1960
********* *[[Sclerostomus gounellei]]* Boileau, 1899
******** Slekten (eller underslekten) *[[Zikanius]]* Grossi & Paulsen, 2009
********* *[[Zikanius aurocinctus]]* (Boileau, 1899)

## Kilder
* M.J. Paulsen (2005) A revision of the southern South American stag beetles of the genus *Sclerostomus* Burmeister (Coleoptera: Scarabaeoidea: Lucanidae). Zootaxa 1060: 1-26 http://www.mapress.com/zootaxa/2005f/zt01060p026.pdf
* Oversikt over artene
* Generic Guide to New World Scarabid Beetles – ''Sclerostomus''

## Eksterne lenker
* 
* Bildegalleri
Max Bjørsvik

**Max Jakob Bjørsvik** (født 7. juni 1989) er en norsk tidligere fotballspiller.

Bjørsvik startet sin fotballkarriere i Nest-Sotra, men etter 2010-sesongen trente han hele vinteren med Løv-Ham og ble klar for klubben like før seriestart. Etter 2011-sesongen gikk han igjen tilbake til Nest-Sotra.. Sommeren 2014 inngikk Vålerenga en avtale med Nest-Sotra om et lån av Bjørsvik ut sesongen.

## Referanser
Eidsvold Værks skogpris

**Eidsvold Værks skogpris** er en pris opprettet av Mathiesen Eidsvold Værk i 1980, da selskapet donerte  kroner til formålet. Året etter ble det tilført , slik at prisens grunnkapital var på . Ifølge vedtektene kan prisen deles ut til en organisasjon eller en person som har gjort en spesiell innsats for å fremme skogbruk i Norge. Prisen består av et pengebeløp, en medalje og et diplom. En komite oppnevnt av Det norske skogselskap, Norges Skogeierforbund, Norsk Skogbruksforening og Landbruksdepartementet velger ut prismottakere etter forslag fra publikum eller fra medlemmene av komiteen.

## Prismottakere

*1981 Fylkesskogmester Oddvar Mørkved
*1982 Museumsdirektør Tore Fossum, Norsk Skogmuseum
*1983 Konsulent Birger Halvorsen
*1984 Direktør Finn Kristian Brevig, Skogbrukets Kursinstitutt
*1985 Direktør Toralf Austin
*1986 Skogtaksator Arne Haider
*1987 «Jenter i skogbruket»
*1988 Fylkesskogsjef Knut Dæhlen
*1989 Haaken G. A. Mathiesen
*1990 Gerd Brevig
*1991 Henry Nordhagen
*1992 Ikke utdelt
*1993 Programsekretær Kari Bay Haugen (NRK)
*1994 Direktør Rolv Redner
*1995 Einar Meisingset
*1996 Ola Børset
*1997 Ragnar M. Næss
*1998 Egil Molteberg
*1999 Paul Gotaas
*2000 Erik Eid Hohle
*2001 Berit Sanness
*2002 Dag Terje Andersen
*2003 Arvid Sveli
*2004 Ola Øyen og Aasmund Bunkholt
*2005 Svenneby Sag & Høvleri
*2006 Terje Birger Dahl
*2007 Halvor Svenkerud
*2008 Øystein Aasaaren
*2009 Olav Kaveldiget
*2010 Alf Daniel Moen og Benthe Løvenskiold Kveseth
*2011 Ivar Gjerde

*2015 Skogsentreprenør Ole Randin Klokkerengen
*2017 Skogforskningen i Norge, representert ved Norsk institutt for bioøkonomi
*2019 Landsskogtakseringen
*2022 Erlings Bergsaker
*2023 Det norske Skogselskap
*2024 Arne Rørå 
## Referanser